П Р Е Д Л О Г

 На основу члана 97. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14, 117/14 и 106/15 и 63/16 - одлука УС) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2021. године, донела је

О Д Л У К У

о престанку функције јавног тужиоца у Вишем јавном тужилаштву у Смедереву

I

Драгану Лопушини, јавном тужиоцу у Вишем јавном тужилаштву у Смедереву, престаје функција дана 03. септембра 2021. године, услед навршења радног века.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2021. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Ивица Дачић

О б р а з л о ж е њ е

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 108/13, 111/14, 117/14, 106/15 и 63/16-одлука УС), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен.

 Чланом 89. став 1. утврђено је да функција јавног тужиоца престаје по сили закона кад наврши 65 година живота или 40 година стажа осигурања.

Државно веће тужилаца је, у складу са чаном 91. Закона о јавном тужилаштву, Одлуком А број 51/21, од 2. марта 2021. године, коју је доставило Народној скупштини (118-368/21, 03. марта 2021. године), утврдило да су испуњени услови да Драгану Лопушини, јавном тужиоцу у Вишем јавном тужилаштву у Смедереву, престане функција дана 03. септембра 2021. године, услед навршења радног века.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу на 12. седници одржаној 24. марта 2021. године, размотрио је наведену одлуку Државног већа тужилаца и утврдио Предлог одлуке о престанку функције јавног тужиоца Драгану Лопушини, јавном тужиоцу у Вишем јавном тужилаштву у Смедереву, са даном 03. септембар 2021. године, услед навршења радног века.